**Overvejelser til videreudvikling af naturfagligkultur på skolen**

**Refleksioner over samarbejdet mellem team og ledelse**

* Har I på jeres skole en fælles vision med tydelige mål og en konkret plan for, hvad implementeringen af de nye naturfagsforløb og den fælles prøve indebærer?
* Hænger skolens vision og mål sammen med den fælles kommunale strategi og mål for området?
* Er naturfagsteamet og naturfagsvejlederen i dialog med ledelsen om løbende opfølgning på arbejdet med at implementere de fællesfaglige forløb og den fælles prøve?
* Er naturfagsteamet i dialog med ledelsen om en prioriteret plan for, hvad ledelsen gør og hvad naturfagsteamet gør?
* Oplever naturfagsteamet og den enkelte faglærer skolens mål og handlingsplan som tydelig og meningsfuld?

**Refleksioner over organisering:**

* Ved naturfagsteamet hvem i ledelsen, der har ansvar for udviklingen af de fællesfaglige forløb og gennemførelsen af prøven?
* Har I på skolen en naturfagsvejleder/ressourceperson i naturfag, som har en tydelig opgaveportefølje med fokus på samarbejde i fagteamet?
* Afspejler organiseringen et balanceret fokus på fysik/kemi, biologi og geografi?
* Har skolens naturfagsteams skemalagt tid til fælles forberedelse?
* Sikrer I med skemalægningen, at lærerne på tværs af fag kan arbejde sammen om at gennemføre de fællesfaglige forløb (evt. på tværs af klasser)?
* Sker der systematisk videndeling på tværs af årgange og på tværs af Natur/Teknologi og naturfag i udskoling, der sikrer en fælles kvalitetsudvikling af undervisning, fælles faglige forløb mv.?
* Er årsplanen og elevernes skemaer tilrettelagt, så de understøtter de fælles forløb i naturfag og samtidig en motiverende hverdag for eleverne?
* Har skolen aftaler med virksomheder, så det er muligt at besøge virksomheder i naturfag? Benyttes disse aftaler i praksis?

**Refleksioner over kompetencer:**

* Har lærerne i naturfag fået kompetenceudvikling i forbindelse med de nye fællesfaglige tiltag, eller er der planer herfor?
* Understøttes fagteams i naturfag af ledelsen, og har I set på, om QUEST-modellen kan inspirere til kompetenceudvikling på jeres skole?
* Hvordan arbejder I med kompetenceudvikling lokalt på skolen?
* Anvender I jeres ressourcepersoner til professionel observation og feedback, arbejder I med peer-learning, coaching eller mentoring på skolen eller på tværs af skolerne i kommunen?
* Er der undervisningsfagsdækning på jeres skole i forbindelse med den fælles prøve?